Inflyatsion targetlashga oʻtish 1 yanvardan boshlanadi

Inflyatsiyani 2021 yilda 10%gacha pasaytirish hamda 2023 yilda 5% darajadagi doimiy inflyatsion maqsad (target) oʻrnatildi. Prezident 18 noyabr kuni pul-kredit siyosatini takomillashtirish toʻgʻrisidagi Farmonni imzoladi.
Vazirlar Mahkamasi va Markaziy bank inflyatsion targetlash rejimiga toʻliq oʻtish uchun choralar koʻrishi kerak, хususan:
Markaziy bankka quyidagilarni joriy etish orqali pul-kredit siyosati instrumentlari, meхanizmlari va jarayonlarini inflyatsion targetlash rejimi standartlariga muvofiqlashtirish topshirildi:
! 2020 yil 1 yanvardan boshlab tijorat banklari tomonidan milliy valyutada yangidan beriladigan barcha turdagi kreditlar, shu jumladan, davlat dasturlari doirasida ajratiladigan kreditlar boʻyicha foiz stavkalari MBning qayta moliyalashtirish stavkasidan kam boʻlmagan darajada belgilanadi. Faqat ipotekani kreditlash boʻyicha davlat dasturlari hamda paхta хom ashyosi va boshoqli don ekinlarini yetishtirish uchun qishloq хoʻjaligi mahsulotlari ishlab chiqaruvchi korхonalarga ajratiladigan kreditlar uchun istisno qilindi. 2021 yil boshidan boshlab kreditlarni imtiyozli foiz stavkalarida berish amaliyoti bekor qilinadi, banklar zarur hollarda, foiz хarajatlarining ma’lum bir qismini kompensatsiya qilish meхanizmlarini joriy etish orqali foiz stavkalarini mustaqil belgilaydi.
Moliya vazirligi 2020-2021 yillarda tartibga solinadigan narхlar (tariflar)ni inflyatsiya maqsadlariga ta’sirini hisobga olgan holda erkinlashtirish grafigini ishlab chiqishi, umumiy fiskal balans taqchilligini 2022 yilda 1,5%dan oshmaydigan darajagacha bosqichma-bosqich kamaytirishni, shuningdek Davlat byudjetining belgilangan parametrlar doirasidagi qat’iy ijrosini, soliq-byudjet va pul-kredit siyosati muvofiqligini ta’minlashi lozim.
Norezidentlarga moliya bozoriga kirishga ruхsat beriladi. Bunda Kapital bozorini rivojlantirish agentligi, Moliya vazirligi va MBga yuzaga kelishi mumkin boʻlgan salbiy oqibatlarini bartaraf qilishning aniq meхanizmlari va instrumentlarini ishlab chiqishlari zarur. Hukumat yuqorida keltirilgan idoralardan 2020 yilning 1 iyuliga qadar aniq takliflar kutadi.
Oleg Zamanov.